Alberto Zapater

Alberto Zapater Arjol (Exeya d'os Caballers, Zaragoza, 13 de chunio de 1985) ye un futbolista aragonés que chuga en o Real Zaragoza en a posición de meyocentro defensivo. Ye capitán d'a selección aragonesa.

 Biografía 
Dende choven, Alberto Zapater, prencipió os suyos logros futbolisticos con a Sociedad Deportiva Ejea, o equipo d'a suya ciudat natal, Exeya d'os Caballers.

En 2004 fue nombrato o millor chovenil de fútbol d'Aragón cuan chugaba con o Real Zaragoza de División d'Honor Chovenil. En l'anyada vinient fue convocato ta fer a pretemporada con o primer equipo d'o Real Zaragoza cuan yera entrenador Víctor Muñoz. Alberto estió una d'as revelacions d'a pretemporada y plegó ta lo primer equipo en l'anyada de 2004/2005.

En o verano d'o 2005 fue convocato con a selección espanyola ta o mundial sub-20 an que i fació una muito buena actuación.

Dimpués, en a temporada 2005/2006 estió subcampión d'a Copa d'o Rei con o Real Zaragoza y estió tamién uno d'os millors chugadors de l'equipo aragonés y d'Aragón.

Ha chugato bels partius con a selección d'Aragón, o zaguero estió, o partiu Aragón - Chile o 28 de diciembre de 2006, con o resultato de 1-0 a favor d'os aragoneses.

En a 2007/2008 Alberto Zapater fue o capitán d'o Real Zaragoza per a lesión d'o tamién aragonés, Carlos Cuartero.

 Equipos 

EquipoPaísAnyadaReal ZaragozaEspanya2004-2009Genoa F. C.Italia2009-2010Sporting C. P.Portugal2010-2011F. C. Lokomotiv MoscúRusia2011-2016Real ZaragozaEspanya2016-Present

 Títols 
 Campionatos estatals 

TítolEquipoEstadoAnyadaSupercopaReal ZaragozaEspanya2004

 Distincions individuals 
DistinciónAnyadaMillor chovenil aragonés2004

 Participacions en Torneyos Internacionals 
TorneyoAnyadaCopa Mundial sub-202005

 Vinclos externos 
 Biografia d'Alberto Zapater en lfp.es.
 Pachina web oficial d'Alberto Zapater.

Categoría:Naixius d'Exeya d'os Caballers
Categoría:Futbolistas d'Aragón
Categoría:Futbolistas aragoneses en activo
Categoría:Futbolistas d'a selección masculina de fútbol d'Aragón
Categoría:Futbolistas d'o Real Zaragoza
Categoría:Futbolistas d'o Real Zaragoza en os anyos 2000
Categoría:Futbolistas d'o Real Zaragoza en os anyos 2010
Categoría:1985 (naixencias)